ທ່ານໝໍອາຟຣິກາໃຕ້ ເຕືອນວ່າ ​ຂໍ​ໃຫ້ ທຸກຄົນຈົ່ງຢ່າໄດ້ແຕກຕື່ນຫລາຍ ຕໍ່ໄວຣັສໂຄໂຣນາສາຍພັນໂອໄມຄຣອນ
The head of the South African Medical Association says there is a major difference between the delta and omicron variants of the coronavirus and warns European politicians against hyping the threat from the new strain 
ຫົວຫນ້າສະມາຄົມການແພດອາຟຣິກາໃຕ້ກ່າວວ່າ ມີຄວາມແຕກຕ່າງກັນທີ່ສໍາຄັນລະຫວ່າງສາຍພັນແດລຕາ (delta) ແລະໂອໄມຄຣອນ (omicron) ຂອງໄວຣັສໂຄໂຣນາ ແລະເຕືອນພວກນັກການເມືອງ ບໍ່ໃຫ້ເວົ້າເກີນຄວາມເປັນຈິງຫລາຍກ່ຽວກັບໄພຂົ່ມຂູ່ຈາກສາຍພັນໃຫມ່ນີ້ ດຣ ແອນເຈລິກ ໂຄແອດຊີ (Angelique Coetzee) ໃນວັນອັງຄານຜ່ານມາໄດ້ຕຳໜິຕໍ່ສິ່ງທີ່ນາງອະທິບາຍວ່າເປັນ "ປະຕິກິລິຍາຕອບໂຕ້ຫລາຍຈົນເກີນໄປ" ຕໍ່ສາຍພັນໂອໄມຄຣອນ ທີ່ມີການປ່ຽນແປງຢ່າງຫລວງຫລາຍ ໂດຍລັດຖະບານຂອງບາງປະເທດໃນຢູໂຣບ ແລະໄດ້ກ່າວເຖິງທ່ານບໍຣີສ ຈອນສັນຂອງອັງກິດ, ຜູ້ທີ່ທ່ານນາງກ່າວຫາວ່າສ້າງ "ຄວາມຫວາດກົວເກີນເຫດ" ກ່ຽວກັບສາຍພັນໃໝ່ທີ່ວ່ານີ້ ໃນວັນອັງຄານຜ່ານມາ, ສະພາຕ່ຳຂອງອັງກິດໄດ້ອະນຸມັດໃຫ້ວາງຂໍ້ຈຳກັດເພື່ອສະກັດກັ້ນການລະບາດຂອງພະຍາດຄືນອີກ, ແລະວາງຂໍ້ຈຳກັດໃໝ່ ບາງອັນອອກມາ ເນື່ອງຈາກວ່າ ມີກໍລະນີຄົນຕິດສາຍພັນໂອໄມຄຣອນເພີ່ມຂຶ້ນໃນປະ ເທດ, ເຖິງແມ່ນວ່າທ່ານຈອນສັນຈະປະເຊີນກັບການຄັດຄ້ານຢ່າງໃຫຍ່ ໂດຍນຶ່ງ ສ່ວນສາມຂອງພັກລັດຖະສະພາຂອງທ່ານ ແລະອີງອາໄສຕໍ່ ພັກຝ່າຍຄ້ານໃນການລົງຄະແນນສຽງກໍຕາມ ທ່ານນາງໂຄແອດຊີ (Coetzee) ແມ່ນນຶ່ງໃນບັນດາແພດຫມໍກຸ່ມທໍາອິດ ໃນໂລກທີ່ໄດ້ເຕືອນໃຫ້ຄົນຮູ້ໄພອັນຕະລາຍຂອງສາຍພັນໃຫມ່ທີ່ວ່ານີ້ ຂໍ້ມູນດ້ານກຳມະພັນ ຫລື genom ຂອງມັນຖືກຈັດລໍາດັບໃນເດືອນແລ້ວນີ້ ໂດຍພວກນັກວິທະຍາສາດໃນຮົງກົງ, ບອສວານາພ້ອມກັບອາຟຣິກາໃຕ້ ການປາກົດຕົວຂອງສາຍພັນດັ່ງກ່າວໄດ້ປະກອບສ່ວນເຂົ້າໃນການເຕືອນໄພ ກ່ຽວກັບການລະບາດຂອງພະຍາດຢ່າງໜັກໃນຢູໂຣບ, ບ່ອນທີ່ລັດຖະບານ ຂອງປະເທດຕ່າງໆ ກໍາລັງຕໍ່ສູ້ກັບສາຍພັນແດລຕາຢູ່ນັ້ນ ແລະກໍາລັງແຂ່ງ ຂັນກັນວາງຂໍ້ຈໍາກັດຄືນໃຫມ່ອີກ ທ່ານນາງໂຄແອດຊີ (Coetzee) ກ່າວຕໍ່ອົງການຂ່າວ Sky News ຂອງອັງກິດວ່າ ສາຍພັນແດລຕາແມ່ນເຮັດໃຫ້ເຈັບປວດໃຈຫລາຍ ແລະຄົນເຈັບຂອງ ທ່ານນາງທີ່ຕິດພະຍາດນີ້ແມ່ນ "ປ່ວຍຢ່າງແຮງ" ແລະທ່ານນາງອະທິບາຍອະທິບາຍວ່າເມື່ອເປີດປະຕູໃຫ້ພວກເຂົາເຈົ້າເຂົ້າມາ "ເຈົ້າກໍຈະຮູ້ໂລດວ່າ ເຂົາເຈົ້າ ມີບັນຫາຫລາຍ," ແຕ່ຄື້ນການລະບາດຂອງສາຍພັນໂອໄມຄຣອນ ມີມາໄດ້ເກືອບເດືອນນຶ່ງແລ້ວ ໃນອາຟຣິກາໃຕ້ທ່ານນາງເວົ້າວ່າ ທ່ານນາງກໍຍັງບໍ່ທັນໄດ້ເຫັນສະພາບການ ທີ່ຂີ້ຮ້າຍທີ່ຄືກັນກັບອັນນັ້ນ ແລະເວົ້າວ່າຄົນເຈັບຂອງທ່ານນາງທີ່ມີສາຍພັນໂອໄມຄຣອນແມ່ມີອາການເບົາກວ່າຫຼາຍ ນອກຈາກຜູ້ນຶ່ງທີ່ມີເຊື້ອເອສໄອວີ ແລະພະ ຍາດອັນອື່ນຫລາຍຢ່າງຢູ່ແລ້ວ ແມ່ນຍັງບໍ່ທັນມີໃຜເສຍຊີວິດເທື່ອ ບັນດາທີ່ປຶກສາດ້ານການແພດຂອງລັດຖະບານອັງກິດກໍາລັງຄາດຄະເນການຕິດເຊື້ອໄວຣັສສາຍພັນໂອໄມຄຣອນວ່າຈະມີນຶ່ງລ້ານໃນທ້າຍເດືອນນີ້, ແລະເຖິງ ແມ່ນວ່າອາຟຣິກາໃຕ້ຈະໄດ້ເຫັນວ່າມີກໍລະນີໃຫມ່ຫຼາຍສິບພັນຄົນຕໍ່ມື້ກໍຕາມ